《贫甚食草具作》
元代·洪希文

赤苋赤如脂，苦荬甘如饴。盘登恶草具，味等薇与芝。

贤哲逝已远，昧昧余所思。伊人既忘世，此外皆若遗。

粱肉世岂乏，饱死黄吻儿。千金渥洼种，岁晚鸣枯萁。

尚馀耽书癖，不与尘土缁。此乐岂在外，箪瓢犹山雌。

蹇劣安所性，所恨生清时。

作者简介：元（公元一二八二年至一三六六年）字汝质，号去华山人，莆田人，洪岩虎之子。生于元世祖至元十九年，卒于惠宗至正二十六年，年八十五岁。尝官训导。希文的诗风，清遒激壮，有续轩渠集十卷，《四库总目》行于世。